**NARVA LINNAVOLIKOGU**

OTSUS

Narva linn \_\_\_\_\_\_\_\_.2024 nr \_\_\_\_\_

Narva Linnavolikogu 03.03.2011 otsusega nr 43 “Võidu-Kerese tiigi ja selle lähiala detailplaneeringu kehtestamine” kehtestatud detailplaneeringu kehtetuks tunnistamine

1. **Asjaolud ja menetluse käik**

Narva Linnavolikogu 03.03.2011 otsusega nr 43 kehtestati Sweco Projekt AS poolt koostatud Võidu-Kerese tiigi ja selle lähiala detailplaneering (töö nr 1473). Algatamise ettepaneku on esitanud Narva Linnavalitsuse Arhitektuuri- ja Linnaplaneerimise Amet. Planeeringuala asub Kerese linnaosas ning selle pindala on ca 2,2 ha.

Võidu-Kerese tiigi ja selle lähiala detailplaneeringuga on määratud hoonestusõigus kuni 5-korruselise ühiskondliku hoone, ehitusalune pindalaga kuni 3570 m², ehitamiseks. Planeeringuga on lahendatud maa-ala liikluskorralduse (juurdepääsud ja parkimine), heakorrastuse ja haljastuse küsimused, määratud tehnovõrkude asukohad. Krundi kavandatav täisehitusprotsent on 18% ja haljastusprotsent 20%. Võidu-Kerese tiigi ja selle lähiala detailplaneeringuga muudeti kehtivat Narva linna üldplaneeringut krundi maakasutuse sihtotstarbe osas.

Planeerimisseadus (edaspidi PlanS) § 124 lg 2 sätestab, et detailplaneeringud koostatakse lähiaastatel elluviimiseks. Vastavalt PlanS § 140 lg 1 võib detailplaneeringu kehtetuks tunnistada kui detailplaneeringu kehtestamisest on möödunud vähemalt viis aastat ja detailplaneeringut ei ole asutud ellu viima või kui planeeringu koostamise korraldaja või planeeritava kinnistu omanik soovib planeeringu elluviimisest loobuda. Pärast viie aasta möödumist on kohalikul omavalitsusel vajadusel võimalus kaaluda, kas detailplaneering on endiselt aja- ja asjakohane või ei ole.

Võidu-Kerese tiigi ja selle lähiala detailplaneeringu kehtestamisest on möödunud üle 12 aastat ning selle aja jooksul ei ole asutud selle lahendust ellu viima. Narva Linnavalitsuse Arhitektuuri- ja Linnaplaneerimise Amet, kui planeeringu koostamise korraldaja, on seisukohal, et Võidu-Kerese tiigi ja selle lähiala detailplaneeringu lahendus ei ole asjakohane ning ei järgi enam Narva linna arengusuunda sotsiaalsete ja kultuuriliste vajaduste osas, kuna linnal pole rahalisi võimalusi ega vajadust ehitada sellises mahus uut ühiskondlikku hoonet. Samuti takistab kehtiv planeering ala arendamist avaliku pargialana.

Planeerimisseaduse § 140 lõike 3 kohaselt detailplaneeringu kehtetuks tunnistamise otsuse eelnõu esitatakse kooskõlastamiseks § 127 lõikes 1 nimetatud asutustele ja arvamuse andmiseks § 127 lõikes 2 nimetatud isikutele ja asutustele. Kui arvamuse andja ei ole 30 päeva jooksul detailplaneeringu kehtetuks tunnistamise otsuse eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse otsuse eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada (PlanS § 140 lõige 4).

Arhitektuuri- ja Linnaplaneerimise Amet edastas 01.11.2023 Linnamajandusametile linnavarakomisjoni istungil arutamiseks ja seisukohavõtuks eelnõu Narva Linnavolikogu 03.03.2011 otsusega nr 43 “Võidu-Kerese tiigi ja selle lähiala detailplaneeringu kehtestamine” kehtestatud detailplaneeringu kehtetuks tunnistamisest. 30.01.2024 kirjaga nr 5.1-7/996 teavitas Linnamajandusamet, et 19.01.2024 toimunud Narva Linnavalitsuse linnavarakomisjoni koosolekul (protokoll nr 5.3.1-6/1-2024) arutati Narva Linnavolikogu eelnõu nind nõustuti kehtestatud detailplaneeringu kehtetuks tunnistamisega.

Narva Linnavalitsuse Arhitektuuri- ja Linnaplaneerimise Amet edastas otsuse eelnõu .…02.2024 kirjaga nr …… ning kaasatavatele ….02.2024 kirjaga nr …... teatas oma ……..2024 kirjaga nr …. seisukoha, et vastuväited puuduvad.

Ülaltoodud asjaoludest lähtuvalt tunnistada Narva Linnavolikogu 03.03.2011 otsusega nr 43 “Võidu-Kerese tiigi ja selle lähiala detailplaneeringu kehtestamine” kehtestatud detailplaneering kehtetuks.

1. Õiguslikud alused
	1. Planeerimisseaduse § 140 lõike 1 punktide 1 ja 2 kohaselt võib detailplaneeringu kehtetuks tunnistada, kui detailplaneeringu kehtestamisest on möödunud vähemalt viis aastat ja detailplaneeringut ei ole asutud ellu viima ning kui planeeringu koostamise korraldaja või planeeritava kinnistu omanik soovib planeeringu elluviimisest loobuda.
	2. Planeerimisseaduse § 140 lõike 6 kohaselt tunnistab detailplaneeringu kehtetuks kohaliku omavalitsuse volikogu.
	3. Kohaliku omavalitsuse korralduse seaduse § 22 lõike 1 punkti 33 kohaselt kuulub detailplaneeringu kehtetuks tunnistamine ja planeerimisseaduse § 130 lõikes 2 nimetatud detailplaneeringu kehtestamine volikogu ainupädevusse.
2. Otsus

Tunnistada kehtetuks Narva Linnavolikogu 03.03.2011 otsusega nr 43 “Võidu-Kerese tiigi ja selle lähiala detailplaneeringu kehtestamine” kehtestatud detailplaneering.

1. Rakendussätted
	1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva linn avaldab ametlikke teateid ning linna ja ameti veebilehel.
	2. Käesolev otsus jõustub teatavakstegemisest.
	3. Käesolevat otsust on võimalik vaidlustada 30 päeva jooksul teatavakstegemisest, esitades vaide Narva Linnavolikogule haldusmenetluse seaduses sätestatud korras või kaebuse halduskohtule halduskohtumenetluse seadustikus sätestatud korras.

Irina Janovitš

Linnavolikogu esimees